Kraljevina Velika Britanija
Kraljevina Velike Britanije je historijska država u sjeverno-zapadnoj Evropi. Ova država je stvorena 1707. godine spajanjem Kraljevine Škotske i Kraljevine Engleske. U istoj godini stvoren je zajednički parlament i vlada sa sjedištem u Westminsteru u Londonu. Obje kraljevine su imale zajedničkog monarha i tako bile u personalnoj uniji od smrti Elizabete I Engleske 1603. godine, kada je škotski kralj Jakov VI postao i kralj Kraljevine Engleske kao Jakov I. Međutim, dvije kraljevine su sjedinjene tek za vrijeme vladavine kraljice Ane. Ova država je 1801. godine sjedinjena sa Kraljevinom Irskom u Ujedinjeno Kraljevstvo Velike Britanije i Irske.